Page:Dialogues, Intended to Facilitate the Acquiring of the Bengali Language.djvu/123

 আচ্ছা তাহারা ও জাত্যংশে ভাল বটে। উত্তম স্থানেই দিয়াছে ইহার ঘটকালি কে করিয়াছিল।

এ বিবাহের ঘটকালি রামচন্দ্রপুরের শ্যামসুন্দর বসুজা মহাশয় করিয়াছেন।

তাহা বটে। তিনি নলে আর কার সাধ্য এমন সম্বন্ধ করিতে পারে ইহাতে ঘটকালি কি পাইয়াছে তাহা জান।

জানি। তিনি ঘটকালিসবব এক শত টাকা পাইয়াছেন আর তাঁর মর্য্যাদা পঁচিশ টাকা দিয়া কত সাধ্য সাধনা করিয়া বিদায় করিয়াছে।

হাঁ তা করিবে। তবু তার উপযুক্ত বিদায় হয় নাই। তিনি যে কর্ম্ম করিয়াছেন তাহার উপযুক্ত বিদায় দুই শত টাকা আর এক জোড়া শাল মর্য্যাদা আর যে হয়।

আঃ মহাশয় এই যে খরচ করিয়াছে তাহাকে কি বলিব উহারে তো দিয়াছে আর উহার সঙ্গের দশ বারো জনকে বিদায় এক২ জনকে দশ বারো টাকা করিয়া দিয়াছে আর উহাকে কতই সয়।

সে বটে উহার সঙ্গের আর লোক ছিল ভাল আর বিবাহের পণাপণ বা কি খরচ পত্র বা কি করিয়াছে। তাহা কিছু বলিতে পার।

তাহার খরচ কত হইয়াছে তাহার নিকর কিছু কহিতে পারি না আন্দাজ দশ বারো হাজার হইয়া থাকিবে।

এত খরচ কিসে হইল। আমিত তাহা কিছু বুঝিতে পারি না। কহদিকি কোন কর্ম্মে কত খরচ হইল।

বিবাহের পণ লাগে পাঁচ শত টাকা আর পত্রাদি করিতে যায় তাহার খরচ দু শত টাকা হয়।

ভাল। পত্র করিতে এত খরচ হইবে কেমনে। সে মিথ্যা কথা এমন শুনি না।

আপনি না শুনিলে শুনিতে কহে কে। আমিই যেন মিথ্যা কহিলাম গ্রামে আর লোক আছে তাঁহারদিগকে জিজ্ঞাসা করুনগা দিকি তাঁহারা কি বলেন।